এ কী! রণবীর সিংহ চুমু খাচ্ছেন কাকে? না! দীপিকা পাড়ুকোন তো নন। আর দীপিকা হলে বোধহয় এত অবাক হতেন না আপনারা। কিন্তু এ যে এক পুরুষ! তিনি আবার বরের বেশে রয়েছেন। নতুন কোনও ছবির শুটিং চলছে কি? না! তাও নয়। ঘোর বাস্তবে ঘটেছে এ ঘটনা। আর সে কারণেই এখন বলিউডে নতুন নিউজ মেকার রণবীর। সম্প্রতি ঘটনাটি ঘটেছে রণবীরের এক বন্ধুর বিয়েতে। ছবির বরবেশী পুরুষটি নায়কের ছোটবেলার বন্ধু। আর তাঁর বিয়েতেই জমিয়ে নেচেছেন পর্দার বাজিরাও। নাচতে নাচতে এত উত্তেজিত হয়ে পড়েন রণবীর যে বরের গালে বেশ কয়েক বার চুমু খান তিনি। অত লোকের সামনে এই ঘটনায় বেশ অস্বস্তিতে পড়েন রণবীরের বন্ধু। তবে হেসে বিষয়টা সামলে নিয়েছেন তিনি। পরে অবশ্য জানিয়েছেন, রণবীরকে তিনি ছোট থেকে চেনেন। এখনও পুরনো বন্ধুদের সামনে মোটেই নায়কের ইমেজ ক্যারি করেন না রণবীর। বরং তাঁদের সামনে চলে আসে সেই পুরনো মেজাজ। যদিও এই চুমুর ব্যাপারে এখনও রণবীর মুখে কুলুপ।